Diari Oficial de la Generalitat Valenciana


Sumari del DOGV 6664, del 02-12-2011 (2011/12206)

ORDE 7/2011, de 28 de novembre de 2011, de la Conselleria d'Agricultura, Pesca, Alimentació i Aigua, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12276


Data del document
:   28-11-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * suport econòmic
    * reconversió hortícola
    * ajuda a la reconversió
    * ajuda a l'agricultura
    * agres
    * legislació
    * agrupació de productors agraris

ORDE 7/2011, de 28 de novembre de 2011, de la Conselleria d'Agricultura, Pesca, Alimentació i Aigua, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre. [2011/12435]  
Per mitjà de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV núm. 5928, de 08.01.2009), es van fixar les bases i es van convocar les ajudes esmentades, posteriorment modificada per mitjà de les ordes 4/2010, de 3 de febrer, i 43/2010, de 9 de desembre.  
Esta orde de modificació respon, en primer lloc, a la necessitat d'introduir una precisió relativa a la instrucció dels expedients i terminis; en segon lloc, a l'aplicació del Decret 165/2010, de 8 d'octubre, del Consell, pel qual s'establixen mesures de simplificació i reducció de càrregues administratives en els procediments gestionats per l'administració de la Generalitat i el seu sector públic (DOCV núm. 6376, de 14.10.2010), que implica que deixe de ser obligatòria l'aportació, pels sol·licitants, de l'acreditació de soci d'una OPFH i acreditació de titularitat d'explotació prioritària; i, en tercer lloc, a la publicació de l'import global màxim per a 2012.  
Esta ajuda ha sigut notificada a la Comissió Europea com a ajuda número 543/2008.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell (en la redacció feta en la Llei 12/2007),  
  
ORDENE  
  
Article únic  
Es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre, en els articles i en els termes que figuren en els apartats següents:  
Un. Se suprimix l'apartat k del punt 3 de l'article 5, «Sol·licituds d'ajuda».  
Dos. Es modifiquen els apartats f i i del punt 3 de l'article 5, «Sol·licituds d'ajuda», que queden redactats de la manera següent:  
«f) Declaració responsable, si és el cas, de la condició de ser soci d'una OPFH. Es podrà sol·licitar la documentació acreditativa d'esta condició per a la seua verificació.»  
«i) Declaració responsable, si és el cas, de la condició de jove agricultor, que es trobe en els seus primers cinc anys d'activitat tal com es definix en l'apartat 7 de l'article 2 del Reial Decret 613/2001, de 8 de juny, per a la millora i modernització de les estructures de producció de les explotacions agràries. Es podrà sol·licitar la documentació acreditativa d'esta condició per a la seua verificació.»  
Tres. Es modifica el punt 1 de l'article 11, «Procediment de concessió», que queda redactat de la manera següent:  
«1. La instrucció del procediment de concessió d'esta subvenció correspon a les oficines comarcals de la Conselleria d'Agricultura, Pesca, Alimentació i Aigua, les quals realitzaran d'ofici totes les actuacions que troben necessàries per a la determinació, el coneixement i la comprovació de les dades en virtut de les quals ha de formular-se la proposta de resolució, a més de remetre a l'òrgan col·legiat les sol·licituds avaluades.»  
  
DISPOSICIONS ADDICIONALS  
  
Primera. Finançament  
El finançament de les ajudes i l'import global màxim corresponent a l'anualitat 2013 s'establirà per mitjà d'una resolució dictada per l'òrgan competent.  
Excepcionalment, es podrà fixar, a més de la quantia total màxima dins dels crèdits disponibles, una quantia addicional l'aplicació de la qual a la concessió de subvencions no requerirà una nova convocatòria, que quedarà condicionada a la declaració de disponibilitat de crèdit.  
La concessió de les ajudes previstes en esta orde quedarà condicionada a l'existència de crèdit adequat i suficient en els pressupostos de la Generalitat en cada un dels exercicis.  
  
Segona. Bossa de reserva  
En virtut de l'aplicació de l'article 63 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es crea una borsa de reserva en què s'inclourà una relació ordenada de totes les sol·licituds que complisquen les condicions administratives i tècniques establides en les bases reguladores per a adquirir la condició de beneficiari i no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació atorgada a cada una en funció dels criteris de valoració que s'hi preveuen.  
  
En este supòsit, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents d'acord amb la seua puntuació, sempre que amb la renúncia per part d'algun dels beneficiaris s'haja alliberat prou crèdit per a atendre almenys una de les sol·licituds denegades.  
  
L'òrgan concedent de la subvenció comunicarà esta opció als interessats, a fi que accedisquen a la proposta de subvenció en el termini improrrogable de deu dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió i procedirà a la notificació.  
  
  
DISPOSICIONS TRANSITÒRIES  
  
Primera  
Per a l'any 2012, el termini de presentació de sol·licituds per a les actuacions a realitzar en 2012 i 2013 s'inicia l'endemà de la publicació en el Diari Oficial de la Comunitat Valenciana d'esta orde i finalitza el 15 de febrer de 2012.  
  
Segona  
Els beneficiaris de l'ajuda concedida per a l'anualitat 2012 disposaran fins al 31 d'octubre de 2012, inclusivament, per a comunicar a l'administració la realització de les inversions i la justificació dels gastos corresponents a les actuacions concedides.  
  
Tercera  
L'import global màxim destinat a l'anualitat 2012 és de 45.573.818 €. El finançament de les ajudes anirà a càrrec de la línia T4724 del capítol 7 del programa 714.20 dels pressupostos de la Generalitat Valenciana de l'exercici 2012. Com que es tracta d'una convocatòria de tramitació anticipada per a l'exercici de 2012, s'assignen 7.000.000 d'euros a càrrec dels fons propis de la Generalitat, condicionats a l'existència de crèdit adequat i suficient en el moment de la resolució de concessió. Esta dotació es veurà incrementada en un import addicional de 7.000.000 d'euros, crèdit no disponible en el moment de la convocatòria, però la disponibilitat del qual, en un moment anterior a la resolució de concessió, dependrà de les generacions que vagen realitzant-se per mitjà de finançament del Ministeri de Medi Ambient i Medi Rural i Marí de conformitat amb el que s'establix en l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 28 de novembre de 2011  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA